text: Dræbt kvindes hus nedbrændt
  06 august 2010 kl. 07.08
  Et stråtækt hus på Bøgehøjvej 27 i Lund ved Horsens nedbrændte i morges. Det tilhørte Chanette Sørensen, 41 år, der blev dræbt 2. marts.
  Huset stod tomt, og det var sat til salg.
  Tre personer er sigtet for drab og medvirken til drab på Chanette Sørensen. Hun blev dræbt, da der blev skudt mod hendes hus fra en bil.
  Huset på Bøgehøjvej blev sat i brand netop som retssagen i en sidesag er indledt.
  Chanette Sørensens datter og svigersøn er mistænkt for at have affyret adskillige skud mod morbroderens hus i Glud nær Horsens.
  Det skete tre dage før drabet på Chanette Sørensen.
  Familien har længe haft interne stridigheder. Den har været indblandet i omfattende narko-kriminalitet.
  Politiet søger nu at opklare sammenhængen mellem nedbrændingen af huset på Bøgehøjvej og den øvrige kriminelle aktivitet.
  